Banggi

Banggi (malayisk: Pulau Banggi) er Malaysias største øy. Den ligger nord for Borneo, i Kudat-distriktet i Sabah, mellom Balabac-stredet i nord og Sør-Banggi-stredet i sør. Øya har et areal på 440,7 kvadratkilometer, med et beregnet innbyggertall på .Farmers' exit from subsistence agriculture out migration and deagriarianisation  av Fadzilah Majid Cooke. Universitetet i Sabah. De viktigste landsbyene er Limbuak og fergestedet Karakit.

Befolkningen består i hovedsak av ubiere, bonggiere, kegayanere og suluk. Det er anslått å være rundt fire tusen bonggiere på Banggi, som regnes å være til den etniske gruppen som har vært bosatt lengst på øya. Det er anslått at rundt 17 prosent av innbyggerne på Banggi er illegale innvandrere som har kommet fra Filippinene (1999).   

På 70-tallet levde rundt 75% av befolkningen på øya under fattigdomsgrensen, og Banggi regnes som relativt under-utviklet. De tradisjonelle næringer på øya har vært fiske, som fortsatt står for rundt 70 prosent av øyas økonomiske aktivitet, og jordbruk. På 80-tallet ble kvegdrift introdusert, og i 2009 ble det anlagt en gummiplantasje. Det tas også sikte på å få gitt tilbud som kan gjøre øya til et attraktivt mål for økoturisme.''Feasibility Study on Development of a Wind Turbine Energy Generation System for Community Requirements of Pulau Banggi Sabah"  av Azhar Abdul Aziz. Malaysias teknologiske universitet, februar 2011. Besøkt 1. oktober 2013. 

Over 70 prosent av Banggi er dekket av dels uberørt regnskog, og havområdet rundt øya har Malaysias nest største konsentrasjon av korallrev. Et område på rundt ti tusen kvadratkilmeter, med blant annet Banggi og øyene rundt, er foreslått vernet som Tun Mustapha nasjonalpark.Sabah Parks Board of Trustees: Tun Mustapha Park (Proposed) . Besøkt 1. oktober 2013. 

 Referanser 

 Eksterne lenker 
 Sensi Borneo: Pualu Banggi 
 Hjemmeside med bilder fra Banggi 

Kategori:Øyer i Malaysia
Kategori:Øyer i Stillehavet
Kategori:Sabah